Oficiālais Vēstnesis L 147 , 14/06/2003 Lpp. 0010 - 0011



Komisijas Regula (EK) Nr. 1020/2003 (2003. gada 13. jūnijs) par atsevišķu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu [1], kurā jaunākie grozījumi izdarīti ar Regulu (EEK) Nr. 2176/2002 [2], un jo īpaši tās 9. panta 1. punktu, tā kā: (1) Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, jāpieņem pasākumi par šās regulas pielikumā minēto preču klasifikāciju. (2) Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji pamatojas uz to vai papildina to ar papildu apakšnodaļām, un ir izveidota ar īpašiem Kopienas noteikumiem, lai piemērotu tarifa vai citus pasākumus, kas saistīti ar preču tirdzniecību. (3) Šās regulas pielikumā norādītās tabulas 1. ailē aprakstītās preces atbilstoši minētajiem vispārīgajiem noteikumiem jāklasificē saskaņā ar KN kodu, kas norādīts 2. ailē, atbilstīgi 3. ailē noteiktajiem pamatojumiem. (4) Ievērojot spēkā esošos Kopienas noteikumus par divkāršas pārbaudes sistēmām, kā arī Kopienas preventīvo un retrospektīvo uzraudzību attiecībā uz tekstilizstrādājumiem, tos ievedot Kopienā, ir lietderīgi, lai personas, kuru rīcībā ir saistoša izziņa par tarifu, ko attiecībā uz preču klasifikāciju kombinētajā nomenklatūrā izdevis dalībvalsts muitas dienests, bet kas neatbilst šās regulas noteikumiem, varētu turpināt to izmantot sešdesmit dienas, pamatojoties uz 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi [3], kurā jaunākie grozījumi izdarīti ar Eiropas Parlamenta un Padomes Regulu (EK) Nr. 2700/2000 [4]. (5) Šajā regulā noteiktie pasākumi ir saskaņā ar Muitas kodeksa komitejas atzinumu, IR PIEŅĒMUSI ŠO REGULU. 1. pants Preces, kas aprakstītas pielikumā ietvertās tabulas 1. ailē, kombinētajā nomenklatūrā klasificē ar atbilstošo KN kodu, kas norādīts minētās tabulas 2. ailē. 2. pants Ievērojot Kopienā spēkā esošos noteikumus attiecībā uz divkāršas pārbaudes sistēmām un Kopienas preventīvo un retrospektīvo uzraudzību attiecībā uz tekstilizstrādājumiem, tos ievedot Kopienā, saskaņā ar 12. panta 6. punktu Regulā (EEK) Nr. 2913/92 saistošu izziņu par tarifu, ko izdevis dalībvalsts muitas dienests, bet kas neatbilst šai regulai, var turpināt izmantot sešdesmit dienas. 3. pants Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 13. jūnijā Komisijas vārdā — Komisijas loceklis Frederik Bolkestein [1] OV L 256, 7.9.1987., 1. lpp. [2] OV L 331, 7.12.2002., 3. lpp. [3] OV L 302, 19.10.1992., 1. lpp. [4] OV L 311, 12.12.2000., 17. lpp. -------------------------------------------------- PIELIKUMS Preču apraksts | Klasifikācija (KN kods) | Pamatojums | (1) | (2) | (3) | Nekrāsots pārsegs, piemērots mazgāšanai (apmēram 73 cm × 42 cm), izgatavots no daudzkārtu stepēta tekstilizstrādājuma, kura ārējā kārta sastāv no auduma (65 % poliestera, 25 % kokvilnas un 10 % polipropilēna), vidējā kārta –no vatējuma, iekšējā kārta –no nekrāsotas, neaustas drānas (100 % polipropilēns). Tam ir rāvējslēdzējs, kas ļauj to piepildīt. (spilvendrāna) (Skatīt 627. fotoattēlu) | 63023290 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, XI iedaļas 2. A) un 7. piezīmi, XI iedaļas 2. A) piezīmi par apakšpozīcijām, 63. nodaļas 1. piezīmi, kā arī KN kodu 6302, 630232 un 63023290 aprakstu. Daudzkārtu stepētais tekstilizstrādājums ir izgatavots no produkta ar pozīciju 5811. Skatīt arī harmonizētās sistēmas paskaidrojumus par pozīciju 5811. Šo izstrādājumu uzskata par gultas veļu pozīcijas 6302 nozīmē. Skatīt arī harmonizētās sistēmas paskaidrojumus par pozīciju 6302 1), kas iekļauj spilvendrānas pozīcijā 6302. Klasificēšana pozīcijā 9404 (gultas piederumi) ir izslēgta, jo šis izstrādājums nav ne piebāzts, ne pildīts ar kādu materiālu. Skatīt arī harmonizētās sistēmas paskaidrojumus par pozīciju 9404 B). Turklāt harmonizētās sistēmas paskaidrojumi pozīcijai 9404 e) izslēdz spilvendrānas un iekļauj tās pozīcijā 6302. | +++++ TIFF +++++ --------------------------------------------------